Държавен вестник, бр. 8, 2019 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  8
(2) Резултатите от обследването се отразяват 
във водолазния дневник. 
Чл. 81. В близост до мястото на спускане 
не трябва да има източник на замърсяване 
на водата.
Чл. 82. Участъкът от акваторията, използ-
ван за спускане, трябва да е обозначен.
Чл. 83. Учебните спускания на водолази 
под вода се осигуряват от лекар със серти-
фикат за завършен квалификационен курс по 
хипербарна медицина и инструктор-водолаз.
Чл. 84. При отработване на задачи, свър-
зани с движение по дъното и престой под 
вода, всеки инструктор може да осигурява 
не повече от 3 обучаеми.
Чл. 85. (1) Материалната част и водолазното 
оборудване трябва да са щателно проверени 
от инструктора. 
(2) Обучаемият под наблюдението на ин-
структора осъществява работната проверка 
и зареждането на оборудването. 
(3) Спускането на обучаеми по полигони, 
пирсове, басейни, в отсеците на корабите 
става само по водолазни трапове, стигащи 
до дъното. 
Чл. 86. (1) На мястото за спускане на обу-
чаемите е задължително да има осигуряващ 
водолаз от състава на инструкторите. 
(2) Той трябва да е готов за незабавно 
спускане под вода. Степента на готовност на 
осигуряващия водолаз се определя от ръко-
водителя на спускането.
Чл. 87. За обучаемите спусканията под вода 
в периода на обучение се считат за учебни, а 
за инструкторите – за работни.
Раздел VІІІ
Състав на екипа при водолазно спускане
Чл. 88. (1) Съставът на екипа за извършване 
на водолазно спускане до 20 м без влизане в 
режим на декомпресия включва: 
1. ръководител на водолазно спускане, 
който извършва и медицинското осигуряване; 
2. работещ водолаз;
3. осигуряващ водолаз;
4. сигналист.
(2) Минималният състав на екипа е от 
трима души, от които двама водолази, като 
две от функциите по т. 1, 3 и 4 могат да бъдат 
съвместявани.
Чл. 89. Съставът на екипа за извършване 
на водолазно спускане от 20 м до 30 м без 
влизане в режим на декомпресия включва:
1. ръководител на водолазно спускане; 
2. група от двама работещи водолази; 
3. осигуряващ водолаз;
4. сигналист;
5. медицинско лице, специалист с допуск 
за медицинско осигуряване на водолазно 
спускане.
Раздел ІХ 
Правила за безопасност при работа с меди-
цински кислород
Чл. 90. Кислородни бутилки се зареждат 
с медицински газообразен кислород по БДС 
1350:1981. Забранява се използването на тех-
нически кислород за дишане.
Чл. 91. При получаване на кислород про-
изводителят/доставчикът е длъжен да пре-
достави протокол с данните от лабораторен 
анализ на същия. Кислородът се получава в 
бутилки под налягане 15 – 20 МРа, марки-
рани съгласно изискванията на действащите 
нормативни актове.
Чл. 92. За предпазване от удари бутилките 
с кислород се пренасят на специални плат-
форми. На щуцера се поставя заглушка, а на 
самия вентил се поставя капачка. Забранява 
се хващането на бутилката за вентила при 
пренасянето.
Чл. 93. (1) Преди началото на работа с 
кислород е необходимо да се измият ръцете. 
Облеклото не трябва да е замърсено от масло 
или лесно възпламеняващи се вещества. Ра-
ботният инструмент трябва да е обезмаслен. 
(2) Забранява се:
1. допирането до бутилките с омаслени 
ръце или ръкавици; в помещението, където 
се провежда зареждането с кислород, не се 
допускат съхраняване на гориво и лесно въз-
пламеняващи се вещества и открит огън; на 
предметите, които могат да имат съприкос-
новение с кислорода, не трябва да има следи 
от растителни и животински масла; 
2. пушенето в близост до кислородните 
бутилки и в помещенията, където се провежда 
зареждането с кислород;
3. поставянето на кислородни бутилки 
на разстояние, по-малко от 3 м, от печки, 
електрически машини, трансформатори и др.; 
за защита на бутилките от слънчевите лъчи 
(когато се намират на открито място) е нужно 
да се покрият с брезент и да се охлаждат през 
определено време;
4. отвиването на предпазните капачки и 
вентилите на кислородните бутилки с удари 
или пилене; в случаите на замръзване се 
разрешава вентилът да се размрази с чиста 
кърпа, напоена с гореща вода;
5. напълното изпускане на кислорода от 
бутилките; остатъчното налягане в бутилките 
трябва да е не по-малко от 0,5 МРа и върху 
тях да се постави надпис „Празна“; в случаите, 
когато вентилът е неизправен, на бутилката 
се прави надпис „Внимание, с неизправен 
вентил!“.
Чл. 94. Преди поставяне на редукционния 
клапан щуцерът се продухва (чрез кратко-
временно отваряне на вентила). Проверява 
се дали има следи по редуктора от масло 
или мазнини.